
Seniūnijoms 2021-08-    Nr. A121-           /21
TARYBOS SPRENDIMO PROJEKTO 
DĖL GATVIŲ (DRUSKININKŲ IR KITŲ) PAVADINIMŲ SUTEIKIMO IR JŲ RIBŲ
AIŠKINAMASIS RAŠTAS

2021 m. rugpjūčio 18 d.
1. Parengto teisės akto projekto tikslas ir uždaviniai
Šiame Tarybos sprendimo projekte siūloma atsižvelgus į Vilniaus miesto savivaldybės tarybos Istorinės atminties komisijos 2021 m. birželio 16 d. posėdžio protokolą Nr. 9-94/21(1.1.29-T1) suteikti pavadinimus gatvėms Panerių seniūnijose, patikslinti gatvių ašines linijas (ribas) Naujininkų, Panerių, Verkių ir Viršuliškių seniūnijose. 
Panaikinamas Drebulės gatvės pavadinimas Rasų seniūnijoje (informacija paskelbta 2021-08-   ), nes neatitinka gatvės sąvokos ir kategorijos, bus pakeisti trys esami (3, 3A, 5) šios gatvės adresai (pavadinimas buvo suteiktas apie 1950 m.. Vilniaus mieste yra Drebulyno gatvė Panerių seniūnijoje).
Informacija Savivaldybės interneto svetainėje www.vilnius.lt paskelbta 2021-08-    . 
1. Bevardėms gatvėms Vilniaus mieste siūloma suteikti pavadinimus:

Panerių seniūnija (informacija seniūnijoje paskelbta 2021-08-   )

Druskininkų – miestas-kurortas pačiuose Lietuvos pietuose, Dzūkijoje, Alytaus apskrityje, už 60 km į pietus nuo Alytaus, netoli sienos su Baltarusija. Druskininkų savivaldybės centras. Druskininkai yra seniausias (nuo 1794 m.) ir didžiausias visus metus veikiantis Lietuvos balneologinis, purvo ir klimatinis kurortas. Druskininkų senamiestis yra urbanistikos paminklas. Mieste yra 3 šventyklos, 8 sanatorijos, daug poilsio centrų, viešbučių, viešoji biblioteka, Druskininkų centrinė ligoninė (Balainės miške), poliklinika, paštas (naujieji pašto rūmai pastatyti 1980 m., architektas V. Banikovas), keli parkai. Per Nemuną nutiesti du tiltai: senasis Druskininkų tiltas ir 2011 m. atidarytas Parko tiltas, jungiantis Druskininkų senamiestį su kairiajame Nemuno krante esančia Baltiške. Dabartinio miesto teritorija apgyvendinta nuo seniausių laikų, jos ribose yra Druskininkų senovės gyvenvietė. Ankstyvaisiais viduramžiais dabartinio miesto teritorija buvo jotvingių genties gyventoje teritorijoje. Nuo XIII a. įėjo į Lietuvos Didžiosios Kunigaikštystės sudėtį. Čia buvo nedidelė tvirtovė, įėjusi į Panemunės gynybinę sistemą. 1311 m. Vokiečių Ordino didysis magistras Henrikas Plecke šią tvirtovę užėmė ir sugriovė. Mineraliniai šaltiniai žinomi nuo XVIII a. pradžios. Tuo metu sūriuosius vandenis Druskininkuose gydymui ėmė naudoti vietos gyventojas P. Sūrutis (Suraučius, Surmetis).[5] Jis dideliuose kubiluose šildydavo sūrų šaltinių vandenį ir, po to išpilstęs į mažus buteliukus, vandeniu gydė ligonius. 1789 m. Druskininkus aplankė Lietuvos Didysis Kunigaikštis Stanislovas Poniatovskis, kurio įsakymu ~1790 m. rūmų gydytojas ėmė tirti mineralinių vandenų gydomąsias savybes. Kurortas įkurtas 1794 m. birželio 20 d., kai Stanislovas Augustas Druskininkus paskelbė gydomąja vietove. 
Prienų – miestas Lietuvos pietuose, Kauno apskrityje, abipus Nemuno. Prienų rajono savivaldybės centras, priklauso Prienų seniūnijai. Didžioji Prienų dalis yra išsidėsčiusi kairiajame Nemuno krante – dešiniajame yra tik Paprienės mikrorajonas, kuriame yra centrinė ligoninė. Taip pat yra senelių globos namai. Per Nemuną Prienuose nutiestas vienas tiltas – Greimų tiltas. Miesto centre yra Laisvės aikštė, medinė Prienų Kristaus Apsireiškimo bažnyčia (pastatyta 1750 m.), krašto muziejus, kultūros centras, paštas, paminklas Kęstučiui (pastatytas iš bronzos 1937 m., skulptorius K. Ausiejus; atstatytas 1990 m., skulptorius G. Kamarauskas, architektas K. Lupeikis), Prienų piliavietė (arba Butlerio pilis) ir Revuonos parkas (miesto parkas), link šiaurės – miesto kapinės. Prie Drubengio kranto išlikę vienos didžiausių Lietuvoje buvusių popieriaus dirbtuvių (XVIII–XIX a.) pastatai. Išlikęs vandens malūnas, pastatytas XIX a. Prienų piliavietės ir Prienų dvaro vietoje. 
Lazdijų – miestas Alytaus apskrityje, 52 km į pietvakarius nuo Alytaus, 7 km nuo sienos su Lenkija. Lazdijų rajono savivaldybės ir apylinkių seniūnijos centras, Lazdijų miesto seniūnija. Lazdijų miesto pavadinimas kilo pagal upelį, kuris teka pro miestą – Lazdiją. Nuo Lazdijų 2 km į pietus yra Papalazdijų piliakalnis. 1532 m. Lazdijai minimi kaip valdovo dvaras ir Lazdijų seniūnija. Valdovas Žygimantas Augustas prie Lazdijos upelio paskyrė žemės plotą miestui kurtis, gyvenvietė minima nuo 1561 m. Apie 1560 m. pastatyta pirmoji medinė bažnyčia, 1571 m. čia jau veikė pradinė mokykla. 1574 m. minima Lazdijų seniūnija. 1597 m. gegužės 17 d. karalius Zigmantas Vaza Lazdijams suteikė Magdeburgo teises, herbą ir turgaus bei prekymečių privilegiją – ši data laikoma Lazdijų gimtadieniu. 1795–1807 m. priklausė Prūsijai; mieste veikė Vygrių apskrities administracinės įstaigos. Apie 1800 m. čia buvo karališkasis Lazdijų dvaras. Miestą siaubė daug gaisrų – 1857 m., 1879 m., 1886 m., 1922 m., 1923 m. XIX–XX a. pradžioje buvo valsčiaus centras. 1908 m. įsteigtas „Žiburio“ draugijos skyrius. 1919–1941 m. Lazdijai buvo Seinų, 1941–1950 m. Lazdijų apskrities centras. 1920 m. iš Seinų atkelta „Žiburio“ gimnazija. Per Antrąjį pasaulinį karą 1941 m. ir 1944 m. Lazdijai labai sugriauti. Per nacių okupaciją 1941 m.                        lapkričio 3 d. Katkiškėje prie Lazdijų nužudyta 1500 miesto ir apylinkių žydų. Po karo apylinkėje veikė Lietuvos partizanų Tauro apygardos Šarūno rinktinės Lazdijų batalionas. Sovietų valdžia 1940–1941 m. ir 1944–1953 m. ištrėmė 186 miesto gyventojus. Nuo 1950 m. Lazdijai – rajono centras. 1994 metais atkurtas Lazdijų herbas.
Vilkaviškio – miestas pietvakarių Lietuvoje, Marijampolės apskrityje, už 23 km į šiaurės vakarus nuo Marijampolės. Vilkaviškio rajono savivaldybės centras, Vilkaviškio miesto seniūnija, yra apylinkių seniūnijos, vadinamos Šeimenos seniūnija, centras ir Marijampolės miškų urėdijos Vilkaviškio girininkijos būstinė. Vakaruose už miesto telkšo Paežerių ežeras. Vilkaviškis įsikūręs tarp Šeimenos ir Vilkaujos upių santakos. Mieste yra Vilkaviškio Švč. Mergelės Marijos Apsilankymo katedra (pastatyta 1881 m. prie vietos, kur Šeimenon įteka Vilkauja), Vilkaviškio Šv. Kryžiaus bažnyčia, krašto muziejus, kultūros centras.

Iki viduramžių pabaigos miesto apylinkės įėjo į jotvingių genties gyvenamos teritorijos ribas. Gyvenvietė kaip Prienų (Birštono) girios kaimelis XVI a. pradžioje įsikūrė prie Kauno-Prūsijos kelio. 1545 m. karalienė Bona Sforza skyrė stataus miško dalį žydų sinagogai statyti, o 1561 m. karalienė viename rašte, minėdama Paširvinčio (Alvito) parapijos ribas, kalba ir apie Vilkaviškį. Prienų seniūnas Steponas Pacas 1620 m. jame pastatydino pirmąją Vilkaviškio bažnyčią. 1660 m. Jonas Kazimieras suteikė Magdeburgo teises. 1623 m. balandžio 20 d. Zigmanto III Vazos konfirmacinėje privilegijoje sakoma, kad Vilkaviškio bažnyčią pastatė LDK raštininkas, Prienų ir Birštono valdytojas, Birštono girios administratorius Steponas Pacas su žmona Ona Rudaminaite netoli Prūsijos sienos prie kaimelio, vardu Vilkaviškis, kad plistų katalikų tikėjimas, nes ten dar buvo laikomasi pagoniškų papročių. Bažnyčios išlaikymui valdovas paskyrė Šelmų (Szelmy) kaimą su 10 valakų žemės, taip pat Mekšrinio ežerą, patvirtino sklypus bažnyčiai ir klebonijai, taip pat kasmet po 6 grašius iš kiekvienos sodybos. 1791 m. gruodžio 9 d. Stanislovas Augustas atnaujino miesto teises ir patvirtino herbą. 1812 m. birželio 21 d. Vilkaviškį užėmė Napoleono armija, birželio 21 d. Napoleonas Vilkaviškyje paskelbė atsišaukimą, kuriame pirmą kartą Rusiją pavadino priešu, t. y. faktiškai paskelbė karą

2. Patikslintos šių esamų Vilniaus miesto gatvių ašinės linijos (ribos) ir jų geografinės charakteristikos:

2.1. Pakupečių (Naujininkų seniūnija, informacija paskelbta 2021-08-   );

2.2. Miško (Panerių seniūnija, informacija paskelbta 2021-08-   );

2.3. Pagubės (Verkių seniūnija, informacija paskelbta 2021-08-    );
2.4. Viršuliškių (Viršuliškių seniūnija, informacija paskelbta 2021-08-   ).
3. Šiuo metu galiojančios ir teikiamu klausimu siūlomos naujos teisinio reguliavimo nuostatos
Lietuvos Respublikos teritorijos administracinių vienetų ir jų ribų įstatymas, Lietuvos Respublikos vietos savivaldos įstatymo 6 straipsnio 27 punktas ir Lietuvos Respublikos vidaus reikalų ministro                    2011 m. sausio 25 d. įsakymu Nr. 1V-57 patvirtintas Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašas bei Valstybinės lietuvių kalbos komisijos rekomendacijos dėl gatvių pavadinimų sudarymo ir rašymo.
4. Galimos teigiamos ar neigiamos priimto teisės akto pasekmės, kokių priemonių būtina imtis, siekiant pastarųjų išvengti
Šio sprendimo pagrindu pildomas gatvių registras ir tikslinama jų apskaita. Statant naujus statinius jiems turi būti nustatomi adresai pagal esamas arba tiesiamas gatves ir pan. Pagal faktą natūroje tikslinamos esamų gatvių ašinės linijos ir keičiami adresai neatitinkantys adresų formavimo taisyklių (pavyzdžiui kai adreso objektas yra prie kitos gatvės nei jam buvo suteiktas adresas).
5. Suderinamumas su Lietuvos Respublikos galiojančiais teisės norminiais aktais
Neprieštarauja galiojantiems teisės aktams. 
6. Priimtam teisės aktui įgyvendinti reikalingi papildomi (priimti, pakeisti) teisės aktai
Suteikus naujus gatvių pavadinimus ir nustačius jų ribas bei patikslinus esamų gatvių ribas bus galima suteikti adresus esamiems ir numatomiems statyti pastatams bei esamiems žemės sklypams.
7. Biudžeto lėšų poreikis teisės aktui įgyvendinti
Gatvių pavadinimų ir pastatų numerių lentelėms pagaminti ir iškabinti.
8. Teisės akto projekto rengimo metu gauti specialistų vertinimai ir išvados

Nėra
9. Teisės akto projekto iniciatoriai: institucija, asmenys ar piliečių įgalioti atstovai
Vilniaus miesto savivaldybės tarybos Istorinės atminties komisija
10. Teisės akto projekto autoriai (rengėjai)

Žemės tvarkymo ir administravimo skyriaus Žemės administravimo ir GIS poskyrio vyriausioji specialistė Rimutė Beniulienė tel. 211 2474, el. p. rimute.beniuliene@vilnius.lt
11. Priimto teisės akto nauda Vilniui ir vilniečiams
Suteikus naujus pavadinimus gatvėms bei patikslinus esamų gatvių ašines linijas bus tiksliau susisteminta gatvių registro duomenų bazė, taip pat planuojamiems žemės sklypams ar statiniams bus galima patikslinti ar suteikti naujus adresus, įregistruoti nekilnojamąjį turtą.
PRIEDAI: 

Vilniaus miesto gatvių išdėstymo schemų ištraukos, 7 lapai
SUSIETA:
1. Vilniaus miesto savivaldybės administracijos Vilniaus miesto savivaldybės tarybos Istorinės atminties komisijos 2021-06-16 posėdžio protokolu Nr. 9-94/21.
2. Tarnybiniu raštu seniūnijoms, dėl informacijos paskelbimą apie rengiamą Tarybos sprendimo projektą
Poskyrio vedėja                                                                                                                Gaiva Auglienė

Rimutė Beniulienė tel. 211 2474, el. p. rimute.beniuliene@vilnius.lt
